Algometro

Algometroa minaren atalasea eta harekiko tolerantzia neurtzeko erabiltzen den tresna da. 

Algometria prozedura asko daude, erabiltzen den estimuluaren arabera: presio egonkorra, beroa edo estimulazio elektrikoa eremuren batean aplikatuz egin daiteke, edo gorputz-atal bat mugituz. Min sentsazioa agertzen denean, aplikatu den parametroaren neurria errejistratzen da (bero edo presio maila, korronte elektrikoaren intentsitatea, mugimendu-kantitatea...).

 Terminologia 
Algometroak izendatzeko beste izenak ere erabiltzen dira: algesiometroa, algesikronometroa (denbora ere kontuan hartzen duena), analgesia-neurgailua, dolorimetroa, algonometroa, ziztada-algesimetroa, presio-algometroa...

 Historia 
Cesare Lombroso kriminologoak algometria erabili zuen gaizkileen ezaugarriak neurtzeko, 1876ko L'uomo criminale idazlanean adibidez. 

1940an, Cornell Unibertsitateko James D. Hardy, Harold G. Wolff eta Helen Goodellek algometria sendagai analgesikoen eraginkortasuna ebaluatzeko erabili zuten. Horretarako, 100 watteko bonbilla baten argia lente batekin fokatu eta pertsona baten azalera zuzentzen zuten; azalaren tenperatura neurtuz, min sentsazioa zein gradutan agertzen zen errejistratzen zuten. Halere, komunitate zientifikoak ez zuen metodo hau ontzat eman.Thermally Induced Pain, the Dol Scale, and the Psychophysical Power Law, Eleanor R. Adair, Joseph C. Stevens, Lawrence E. Marks, The American Journal of Psychology, Vol. 81, No. 2 (Jun., 1968), pp. 147–164   

1945ean, Clevelandeko L. J. B. Gluzekek dolorimetro bat garatu zuen, minaren atalasea gramotan neurtzen zuena.

 Algometria metodoak 

 Laserra 
1997an, Svenssonek-eta CO2 laserra erabili zuten azala berotuz mina sortzeko.Comparative psychophysical characteristics of cutaneous CO2 laser and contact heat stimulation, Peter Svensson, Barry Rosenberg, Ahmad Beydoun, Thomas J. Morrow and Kenneth L. Casey, Somatosensory & Motor Research,  Taylor & Francis, Volume 14, Number 2 / April 1, 1997, pp. 113–118, 

IITC Life Sciences enpresak laserrean oinarritutako algometro bat merkaturatu izan du.

 Bero-lanparak 
Mina neurtzeko beste modu batek 500 watteko bonbilla baten beroa erabiltzen du, azal-eremu txiki batera proiektatuz.

 Palpometria 
2000ko hamarkadan, Kanadako Columbia Britainiarreko Victoria Unibertsitatean Sonic Palpometer izeneko algometroa garatu zuen, ultrasoinuen bidez osagileek eginiko palpazioa automatizatuz eta neurtuz. .

 Presioa 
Beste sistema bat Presioz Kontrolatutako Palpometroa da. Gailu honetan, presioarekin moldatzen den plastikozko film zati bat erabiltzen da haztapenean zenbat presio aplikatzen ari den zehazteko.L Bendtsen, R Jensen, NK Jensen, J Olesen (1995), Pressure-controlled palpation: a new technique which increases the reliability of manual palpation, Cephalalgia 15 (3), 205–210. 

Presioa erabiltzen duten beste algometro batzuek hagatxo bat dute, ertz kamutsarekin: ertz horrekin esploratu nahi den puntuaren gainean sakatzen da, eta pertsona min igartzen hasten denean ikertzaileak gailuak markatzen dituen gramoak errejistratzen ditu.
 Beste dolorimetro batzuk 

 Björnström-en algesimetroa: larruazalak minarekiko duen sentikortasuna neurtzen du.
 Boas-en algesimetroak epigastrioaren sentikortasuna neurtzen du.
 AlgiScan izeneko sistemak anestesian dauden pazienteen analgesia maila neurtzen du; horretarako begi niniaren dilatazio erreflexua segundotan kuantifikatzen du, estimulatzaile nozizeptibo integratu baten bidez.

 Algometria animalientzat 
Animalietan egiten den algometria gorputzeko hainbat ataletan estimulu mingarriak aplikatzean datza, minaren perzepzioa neurtuz. Noizbehinka diagnostikorako erabiltzen da, baina gehienetan minaren ikerketan eta farmako analgesikoen probetan erabiltzen da.

 Erreferentziak  

 Kanpo estekak 

Kategoria:Diagnosi medikoak
Kategoria:Fisioterapia